《柳梢青·灯花》
宋代·张林

白玉枝头，忽看蓓蕾，金粟珠垂。半颗安榴，一枝秾杏，五色蔷薇。半须羯鼓声催。银釭里、春工四时。却笑灯蛾，学他蝴蝶，照影频飞。

作者简介：张林（生卒年不详）字去非，号樗岩。南宋末年人。厉鹗笺引《至正金陵新志》云：张林，池州守，大军至，迎降。《绝妙好词》卷六录其词二首：《唐多令·金勒鞚花骢》《柳梢青·灯花》。